stanford-oval/wikipedia huggingface dataset:
Kristoffer Gunnarsson
Ura > Seuraura

Gunnarsson on Borås HC:n kasvatti. Hän pelasi myöhemmät juniorivuotensa kuitenkin Frölunda HC:ssä. Gunnarsson toimi kaudella 2012–2013 seuran U16-junioreiden varakapteenina. Kaudella 2013–2014 hän jakoi J18 Allsvenskanissa Frölundan sisäisen tehotilaston voiton Jonathan Hanssonin kanssa lukemalla +10. Gunnarsson voitti kauden päätteeksi sarjan pronssia. Kauden 2014–2015 hän voitti J20 SuperElitin hopeaa.
Kaudella 2015–2016 Gunnarsson debytoi Frölundan SHL-joukkueessa, jossa hän pelasi 13 runkosarja- ja kolme Mestarien liigan ottelua ilman tehopisteitä. Gunnarsson teki SHL-debyyttinsä 17. syyskuuta 2015 Rögle BK:ta vastaan. Hän pelasi kauden aikana miesten pelejä myös viiden ottelun verran lainalla sarjatasoa alempana HockeyAllsvenskan-joukkue IK Oskarshamnissa. Suurimman osan kaudestaan Gunnarsson pelasi kuitenkin Frölundan J20-junioreissa, joiden kapteenina hän toimi. Gunnarsson oli joukkueen eniten maaleja tehnyt puolustaja sekä tehokkain puolustaja Jonathan Hanssonin kanssa tehoilla 7+7=14.
Maaliskuussa 2016 Gunnarsson teki Frölundan kanssa kaksivuotisen SHL-sopimuksen. Hän pelasi kaudella 2016–2017 joukkueessa kymmenen runkosarja-, kahdeksan playoff- ja kolme CHL-ottelua ilman tehopisteitä. Gunnarsson voitti CHL:n mestaruuden. Hän pelasi suurimman osan runkosarjastaan lainalla Oskarshamnin Allsvenskan-joukkueessa, jossa Gunnarsson teki 29 ottelussa tehot 1+1=2.
Vancouver Canucks varasi Gunnarssonin "yli-ikäisenä" (20 vuotta) viidennellä kierroksella 135. pelaajana NHL:n varaustilaisuudessa 2017. Ensimmäisellä kokonaisella SHL-kaudellaan 2017–2018 hän pelasi Frölundassa 46 runkosarja-, kuusi playoff- ja seitsemän Mestarien liigan ottelua ilman tehopisteitä. Syyskuussa 2017 Gunnarsson teki joukkueen kanssa kaksivuotisen jatkosopimuksen kevääseen 2020 saakka.
Ura > Maajoukkueura

Gunnarsson pelasi alle 20-vuotiaiden MM-kilpailuissa vuonna 2017. Yhteensä hän on pelannut 20 nuorten maaottelua.
Köpi Koski & Projekti

Köpi Koski ja Projekti
Köpi Koski & Projekti on suomalainen tanssiyhtye, joka on perustettu vuonna 1977.
Kokoonpano

Raimo Haapanen – rummut & trumpetti
Esko Kangasjärvi – midihaitari
Jorma Kangasjärvi – kitara
Köpi Koski – laulu & saksofonit
Diskografia

Raikulihumppaa 1 (1978)
Raikulihumppaa 2 (1980)
Tanssilava tunnelmia
Kuin lintu taivaan (1986)
Kesäyö (1989)
Tuuli soi (1997)
Kaunein hetki (2000)
Tansseissa tavataan (2005)
Salainen paikka (2007)
Kesän jälkeen (2012)
Aiheesta muualla

Wikimedia Commonsissa on kuvia tai muita tiedostoja aiheesta .
Kotisivu (Arkistoitu – Internet Archive)
Köpi Koski & Projektin esitystuotanto Suomen äänitearkistossa (1901–1999)
Koskenkorva (viina)

Pullo 21-prosenttista Koskenkorvaa.
Koskenkorva eli Koskenkorva Viina, puhekielessä Kossu, on suomalainen Anora Group Oyj:n valmistama ja omistama alkoholijuomamerkki.
Historia

Koskenkorva tuli markkinoille vuonna 1953. Puolen litran pullollinen maksoi tuolloin 495 markkaa (vastaa ostovoimaltaan noin 15,95 euroa vuonna 2020). Usean vuosikymmenen ajan juomaa sai vain 0,5 litran lasipullossa. Sitä ei myöskään viety ulkomaille. 1990-luvulla Koskenkorvaa alkoi saada muissa pakkausko’oissa ja muunnelmina. Vuonna 2008 perinteinen 0,5 litran lasipullo maksoi 10,49 euroa.
Koskenkorvan nimi tulee Koskenkorvan tehtaista, jotka on perustettu samannimiseen kylään Ala-Koskenkorvan tilan maille. Pullon etiketissä luki alun perin ”Koskenkorvan viinaa”, sittemmin ”Koskenkorvan viina” ja nykyään ”Koskenkorva Viina”. Muotoa on arvosteltu kielenvastaisena.
Koskenkorvan perinteinen etiketti esittää Pohjanmaan latomaisemaa. Sen suunnitteli Lasse Linnanmäki. Välillä oli käytössä myös Tapio Wirkkalan suunnittelema abstrakti kuva-aihe. Koskenkorva oli Alkon myydyin tuotemerkki, kunnes Hartwall Original Gin Long Drink ohitti sen vuonna 2005. Koskenkorva oli myös Alkon myydyin viina 35 vuoden ajan 1980–2015, kunnes Leijona-viina ohitti sen myynnissä. Kun eri vahvuuksiset (38 % ja 30 %) tuotteet laskettiin yhteen, Koskenkorvaa myytiin kuitenkin edelleen Leijonaa enemmän.
Koostumus ja valmistus

Koskenkorva on viljasta valmistettua kirkasta viinaa, johon on lisätty sokeria 3 g/litra. Se valmistettiin alun perin perunasta, mutta nykyisin raaka-aineena on ohra. Perinteisen Koskenkorvan alkoholipitoisuus on 38 tilavuusprosenttia.
Koskenkorva on saanut nimensä Etelä-Pohjanmaalla sijaitsevasta 3 000 asukkaan Ilmajoen Koskenkorvan kylästä, jossa tuote tislataan jatkuvatoimisessa tislauslaitoksessa Koskenkorvan tehtailla 96-prosenttiseksi alkoholiksi. Tisle laimennetaan pohjavedellä 38-prosenttiseksi. Pullotus tapahtuu Anoran Rajamäen tehtaalla.
Toukokuussa 2009 voimaan tulleen EU-direktiivin mukaan Koskenkorva luokitellaan votkaksi.
Muunnelmat ja myyntipakkaukset

Koskenkorvaa saa kirkkaan 38-prosenttisen ohraviinan lisäksi 30-prosenttisena. Koskenkorva Vodka -juomat ovat vahvempia (40 %, 60 %, 80 %) vodkia tai miedompia juomasekoituksia. Niissä ei ole perinteistä peltomaisemaetikettiä, ja ne on suunnattu ensisijaisesti ulkomaanmyyntiin.
| Pakkauskoot (Harmaalla merkittyjä pakkaustyyppejä ei ole saatavilla Alkosta> ) |
| --- | --- | --- | --- | --- | --- | --- | --- | --- | --- | --- |
| Koskenkorva Viina 38 % | 0,04 l | 0,2 l | 0,35 l | 0,5 l (lasi) | 0,5 l (PET) | 0,7 l | 1 l | 1,5 l | 2 l bag-in-box | 10 × 0,5 l (PET) |
Koskenkorva Viina 30 %: 0,5 l (PET)
Etiketissä oleva numerosarja 013 on Alkon vanha tuotenumero. Alkuperäinen tuotenumero oli 23, mutta numero on vuosien saatossa vaihtunut monta kertaa. Enää numerosarjalla ei ole merkitystä.
Muita Koskenkorva-tuoteperheen juomia

| --- | --- |
 Koskenkorva Minttu  Koskenkorva Peach  Koskenkorva Pure Raspberry Lemon (long drink)  Koskenkorva Pure Strawberry Lime (long drink)  Koskenkorva Salmiakki  Koskenkorva Spirit Drink 21%  Koskenkorva Spirit Drink Organic 24%  Koskenkorva Strawberry Koskenkorva Viina :  Koskenkorva Viina 30 %  Koskenkorva Vodka 40 %  Koskenkorva Vodka 60 %  Koskenkorva Luomu Viina  Koskenkorva Vodka Climate Action  Koskenkorva Vodka Blueberry Juniper  Koskenkorva Vodka Raspberry Pine  Koskenkorva Vodka 7 Botanicals 2023  Koskenkorva Vodka Sauna Barrel  Koskenkorva Vodka Vanilla  Koskenkorva Foraged Vodka  Koskenkorva Lakritsi (likööri)
Kirjallisuutta

Pulkkinen, Jonna: Kossu. Koskenkorvan ja suomalaisen vodkan historia.  Helsinki:  Minerva, 2014.  ISBN 978-952-312-043-3.
Aiheesta muualla

Kuvia tai muita tiedostoja aiheesta Koskenkorva (viina) Wikimedia Commonsissa
Tapio Wirkkalan muotoilema vanha pullo.
Lambeth

| Lambeth |
| --- | --- |
 London Eye
 Kaupungin kartta, jossa Lambeth korostettuna.
Kaupunki:  Lontoo
Muodollinen kreivikunta:  Suur-Lontoo
Koordinaatit:  51°27′40″N, 0°06′58″W
Pinta-ala:  26,8101 km2
Väkiluku:  325 917  (2018)
Lähialueet:  City of Westminster, Lontoon City, Southwark, Bromley, Croydon, Merton, Wandsworth
 fiLambeth 
Lambeth (London Borough of Lambeth) on yksi Lontoon 32:sta kaupunkipiiristä ja suurin niistä kolmestatoista, jotka lasketaan Lontoon kantakaupungiksi (Inner London). Sen pinta-ala on 27 neliökilometriä, ja siellä asui vuonna 2017 noin 324 000 ihmistä, jotka puhuvat 150 kieltä, suurimpina englantia, jorubaa ja portugalia. 39 prosenttia väestöstä kuuluu etnisiin vähemmistöihin. Muun muassa Waterloon asema, Royal Festival Hall, London Aquarium ja London Eye ovat Lambethin alueella.
L85

| L85A1 IW |
| --- | --- |

Tyyppi:  rynnäkkökivääri
Valmistaja:  Enfield Royal Small Arms Factory
Valmistusmaa:   Yhdistynyt kuningaskunta
Valmistusvuodet:  1985 – 1996
Tekniset tiedot
Kaliiperi(t):  5,56x45 mm NATO
Aseen pituus:  780 mm
Piipun pituus:  518 mm
Paino (tyhjänä):  3,80 kg
Kapasiteetti:  30 patruunaa
Ammuksen lähtönopeus:  940 m/s
Tehokas kantama:  300 m
Tulinopeus (laukausta/min):  610–775 laukausta/min
L85A1 huoltopurettuna.
L85A2
L85 on Ison-Britannian armeijan käyttämä bullpup-mallinen 5,56 x 45 mm NATO -kaliiperinen rynnäkkökivääri. Nykyisin palveluskäytössä on parannettu L85A2 -malli. Ase on yleensä varustettu optisella SUSAT (Sight Universal Small Arms Trilux) -tähtäimellä.
Suunnitteluvaiheessa SA80 (Small Arms for the 1980s) -nimellä tunnettuun aseperheeseen kuuluvan L85:n (alkuperäiseltä nimeltään Enfield Weapon System (EWS)) suunnittelija ja valmistaja on Enfield Royal Small Arms Factory (nykyään BAE Systems Land Systems Munitions & Ordnance), ja se otettiin palveluskäyttöön vuonna 1985.
Kiväärin suunnitteluvirheiden ja teknisten vikojen vuoksi Ison-Britannian puolustusministeriö teetti vuosien 2001 - 2006 välillä Heckler & Koch -yhtiöllä (silloin osa British Aerospacea) 200 000 aseen korjauksen ja kunnostuksen.
Asetta valmistettiin vuosien 1985 – 1996 välillä 323 920 kappaletta.
L85 -kiväärin versioita ovat:
L85A1 IW (Individual Weapon ) -rynnäkkökivääri
L85A2
L86A1 LSW (Light Support Weapon ) -pikakivääri
L86A2
L22A1 - lähinnä ajoneuvomiehistöille tarkoitettu karbiinimalli
L98A1 CGP (Cadet General Purpose) -kadettikivääri, josta puuttuu kaasumäntämekanismi.
Tekniset tiedot (L85A1 IW / L86A1 LSW)

Kaliiperi: 5,56x45 mm NATO
Pituus: 780 mm / 900 mm
Piipun pituus: 518 mm / 628 mm
Paino täydellä lippaalla SUSAT -tähtäimen kanssa: 5,08 kg / 6,88 kg
Paino tyhjänä: 3,80 kg / 5,60 kg
Piipun rihlojen määrä: 6 oik.
Rihlauksen nousu: 1/175 mm
Luodin lähtönopeus piipunsuulla: 940 m/s / 970m/s
Teoreettinen tulinopeus: 650 laukausta/min, 680 laukausta/min
Toimintamekanismi: lyhytiskuinen kaasumäntä
Tähtäin: SUSAT (Sight Universal Small Arms Trilux) X 4, avotähtäimet
Tehokas käyttömatka: 300 metriin asti
Aiheesta muualla

Small Arms Review: British SA80 Rifles (Arkistoitu – Internet Archive)
Wikimedia Commonsissa on kuvia tai muita tiedostoja aiheesta .
Köpenick

Köpenickin kaupungintalo Dahme-joen rannalla.
Köpenick on Saksan pääkaupungin Berliinin kaupunginosa (Ortsteil) kaupungin kaakkoisosassa. Se oli alun perin ollut itsenäinen kaupunki, mutta Berliinin kasvaessa se liitettiin siihen vuonna 1920. Köpenickin asukasluku on 67 148 (31.12.2020), sen pinta-ala on 34,92 km² ja väestöntiheys 1 923 asukasta/km².
Maantiede

Köpenick sijaitsee Berliinin kaupungin kaakkoisosassa. Alueella sijaitsee lukuisia metsiä ja järviä, esimerkiksi Berliinin suurin järvi Müggelsee. Siellä sijaitsevat myös Berliinin korkeimmat luonnolliset kohdat, 115 metrin korkeuteen yltävät Müggelbergen kukkulat. Köpenickin historiallinen keskusta sijaitsee Dahme- ja Spree-jokien risteyksessä. Dahme-joen kanaaliverkoston kautta Köpenickistä on yhteys myös Oder-joelle ja edelleen Itämerelle.
Köpenick koostuu seuraavista kaupunginosista: vanhakaupunki (Altstadt), Kietzer Vorstadt, Dammvorstadt, Pohjois-Köpenick (Köpenick-Nord), Amtsfeld, Kämmereiheide, Salvador-Allende-Viertel, Köllnische Vorstadt, Spindlersfeld, Wendenschloß sekä Kietzer Feld.
Historia

Ensimmäinen kirjallinen merkintä Köpenickistä on vuodelta 1210. Kaupungin nimi kirjoitettiin ensin muodossa Copanic ja myöhemmin Cöpenick - nykyistä kirjoitusasua "Köpenick" on käytetty vasta vuodesta 1931 alkaen. 1200-luvulla se toimi herttua Jacza von Köpenickin asuinpaikkana ja kaupungin uskotaan olleen vendien asuttama. Myöhemmin se siirtyi Pommerin hallintaan. Köpenick sai kaupunkioikeudet jo vuonna 1232, ja näin ollen se on vanhempi kuin esimerkiksi Berliinin kaupunki ja toiset varhaiset alueella sijainneet kaupungit, Spandau ja Cölln.
Vuosina 1677–1681 Brandenburgin silloinen kruununprinssi ja tuleva Preussin kuningas Fredrik I rakennutti vanhan metsästysmajansa paikalle Köpenickin linnan Dahme-joen rannalle. Linna on edelleen olemassa ja nykyään siellä sijaitsee Berliinin taideteollisuusmuseo Kunstgewerbemuseumin sivutoimipiste, jossa esitellään renessanssin, barokin ja rokokooajan koriste-esineitä ja huonekaluja.
Toisen maailmansodan jälkeen Köpenick jäi Neuvostoliiton miehitysvyöhykkeelle ja siten vuosina 1949–1990 Itä-Saksaan. Vuonna 2001 Köpenick ja Teltow muodostivat uuden Teltow-Köpenickin hallintoalueen.
Liikenneyhteydet

Köpenickissä sijaitsevat Berliinin S-Bahnin asemat Köpenick, Wuhlheide, Hirschgarten sekä Spindlersfeld. Lisäksi siellä liikennöivät raitiovaunut.
Kärrynpyörä (akrobatia)

Animaatio kärrynpyörästä
Kärrynpyörä, jonka tekee suomalainen voimistelija Junior-MM-kisoissa.
Kärrynpyörä on sivuttainen liike maassa. Kärrynpyörä kuuluu yleensä akrobatiaan tai voimisteluun.
Kärrynpyörän tekeminen

Kärrynpyörä aloitetaan lungesta: toinen jalka edessä, polvi hieman koukussa, toinen takana, käsi ylhäällä korvien vieressä. 
Ensin kurotetaan eteen oikealla kädellä, ”potkaisten” samalle vasemman jalan ylös. Vasemman käden pitäisi seurata mukana ja kun vasen käsi osuu maahan, oikean jalan pitäisi olla jo irti maasta. Kärrynpyörän aikana pitäisi käydä käsiseisonnassa jalat haarassa. Vasen jalka tulee ensimmäisenä maahan, oikean seuratessa perässä.Oikea jalka sijoitetaan  vasemman jalan taakse, jolloin kärrynpyörä päättyy taas lungeen. Kädet seuraavat jalkoja ylös luontevasti, kädet voidaan päättää joko ylös tai alas.
Lambidou

| Lambidou |
| --- | --- |
 Lambidou
 Koordinaatit: 14°18′49″N, 9°33′4″W 
Valtio:  Mali
Alue:  Kayesin alue
Piiri:  Diéman piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  333 km²
Väkiluku (2009):  14 800
Infobox OKVirheellinen NIMI-arvo: 
Lambidou on maalaiskunta ja sen keskuskylä Kayesin alueen Diéman piirissä Malissa. Se sijaitsee 65 kilometriä Diémasta lounaaseen. Kunnassa on 14 800 ja kylässä 9 300 asukasta (vuonna 2009).
Lambidoun kunnan pinta-ala on noin 333 neliökilometriä. Se rajoittuu lännessä Diéman piirin Diéouran, pohjoisessa Diangounté Camaran, idässä Madiga Sackon ja Fataon sekä etelässä Kitan piirin Guémoukouraban, Djougounin ja Séféto Nordin kuntiin.
Seutu kuuluu Sahelin vyöhykkeeseen. Pinnanmuodostusta leimaavat tasanko sekä kaakon ja lännen ylängöt. Kasvillisuus on savannia ja pensasaroa.
Kuntaan kuulu neljä kylää. Asukkaat ovat soninkeja, bambaroita, mandinkoja, fulbeja ja maureja.
Lambidoun kautta kulkee Kitan ja Nioron välinen maantie. Väestön pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maapähkinä, maissi ja lehmänpapu. Tuotantoeläimiä ovat naudat, lampaat, vuohet, aasit ja hevoset. Lisäksi harjoitetaan kaupankäyntiä ja käsityöammatteja. Lambidoussa pidetään viikoittaiset markkinat.
Palveluihin kuuluu neljä alakoulua, yläkoulu, kolme koraanikoulua, kunnallinen terveyskeskus, synnytyslaitos ja sairastupa. Vesihuolto kattaa 62 prosenttia tarpeesta.
Kärrtorp

Kärrtorp
Kärrtorp on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (Söderort) ja kuuluu Skarpnäckin kaupunginosa-alueeseen. Kaupunginosaa rajaavat Bagarmossenin, Skarpnäcks Gårdin, Enskededalenin, Gamla Enskeden, Hammarbyhöjdenin ja Björkhagenin kaupunginosat sekä Nackan kunta. Kärrtorpin kaupunginosa muodostettiin 1. helmikuuta 1948. Kärrtorpin nimi juontaa juurensa vuonna 1895 rakennetusta torpasta. Kaupunginosa on maa-alaltaan 1,04 neliökilometrin suuruinen.[lähde? ] Siellä asuu noin 4 700 ihmistä. Tukholman metron Kärrtorpin metroasema avattiin 19. marraskuuta 1958. Se on osa T-bana 1 -linjaa (vihreä linja).
Aiheesta muualla

Wikimedia Commonsissa on kuvia tai muita tiedostoja aiheesta .
Stockholms Stadsmuseum: Kärrtorp (ruotsiksi)
Tukholman kaupunginosat
Kwadwo Duah

Kwadwo Duah (s. 24. helmikuuta 1997 Lontoo, Englanti, Yhdistynyt kuningaskunta) on sveitsiläinen jalkapalloilija, pelipaikaltaan hyökkääjä. Hän edustaa Bulgarian pääsarjassa pelaavaa Ludogorets Razgradia. Hän on pelannut Sveitsin A-maajoukkueessa vuodesta 2024.
Duah pelasi Young Boysin junioreissa ja nousi Sveitsin Superliigassa pelaavaan edustusjoukkueeseen kaudella 2016–2017. Hän pelasi seuraavat vuodet lainalla toisella sarjatasolla Neuchâtel Xamaxissa, Winterthurissa ja Servettessä. Kesällä 2019 hän siirtyi niinikään toisella sarjatasolla pelaavaan Wiliin. Kesällä 2020 hän palasi pääsarjatasolle siirryttyään St. Galleniin, jossa hän viipyi kaksi kautta. Kaudella 2021–2022 hän teki 33 superliigaottelussa 15 maalia ja oli liigan kolmanneksi paras maalintekijä. Hän on pelannut Superliigassa kaikkiaan 71 ottelua ja tehnyt niissä 25 maalia. Hän pelasi kaudella 2016–2017 Eurooppa-liigassa viisi ottelua mutta yksittäisessä ottelussa enimmilläänkin vain vähän yli kymmenen minuuttia.
Duah pelasi kauden 2022–2023 Saksan 2. Bundesliigassa Nürnbergin joukkueessa. Hän teki 33 liigaottelussa 11 maalia. Hän siirtyi heinäkuussa 2023 bulgarialaisseura Ludogorets Razgradiin. Hän pelasi ensimmäisellä Bulgarian-kaudellaan 24 liigaottelua ja teki niissä 13 maalia. Hän voitti Bulgarian liigamestaruuden ja teki maalin Bulgarian cupin tappiollisessa loppuottelussa Botev Plovdivia vastaan. Hän pelasi Konferenssiliigassa kuusi ottelua ja teki maalin alkulohko-ottelussa Spartak Trnavaa vastaan vieraskentällä.
Duah pelasi Sveitsin alle 18-, alle 19- ja alle 20-vuotiaiden maajoukkueissa. Hän pelasi Sveitsin A-maajoukkueessa ensimmäisen kerran kesäkuussa 2024 ystävyysottelussa Viroa vastaan. Hänen toinen maaottelunsa oli saman kesän EM-kilpailujen ensimmäinen alkulohko-ottelu Unkaria vastaan, ja hän teki siinä joukkueensa ensimmäisen maalin. Hän tuli vaihdosta kentälle EM-kilpailujen viimeisessä alkulohko-ottelussa Saksaa ja neljännesvälierässä Italiaa vastaan.
Käsipallo kesäolympialaisissa 2012 – miesten turnaus

| Käsipallo kesäolympialaisissa 2012 miesten turnaus |
| --- | --- |
 
Joukkueet:  12
Isäntämaa:   Iso-Britannia
Kaupungit:  Lontoo
Ajankohta:  28.7.-12.8.2012
 
Mitalistit
–  Kulta:   Ranska
–  Hopea:   Ruotsi
–  Pronssi:   Kroatia
 
Maalintekijä:   Niclas Edberg (50)
  ← 2008 2016 →
Miesten käsipalloturnaus kesäolympialaisissa 2012 alkoi 28. heinäkuuta ja finaali pelattiin 12. elokuuta 2012.
Turnaus pelattiin kahdessa kuuden joukkueen lohkossa. Lohkojen neljä parasta selviytyivät pudotuspelikierrokselle. Olympiakultaa voitti Ranska, se voitti loppuottelussa Ruotsin niukasti maalein 22-21.
Alkusarja > Lohko A

|  Joukkue  |  O |  V  |  H |  TM |  PM |  ME |  P |
| --- | --- | --- | --- | --- | --- | --- | --- |
|  Islanti  | 5 |  5  |  0  |  167  |  132  | +35 | 10 |
|  Ranska  | 5 |  4  |  1  |  159  |  110  | +49 | 8 |
|  Ruotsi  | 5 |  3  |  2  |  156  |  115  | +41 | 6 |
|  Tunisia  | 5 |  2  |  3  |  121  |  125  | -4 | 4 |
|  Argentiina  | 5 |  1  |  4  |  113  |  138  | -25 | 2 |
|  Iso-Britannia  | 5 |  0  |  5  |   96  |  182  | -86 | 0 |
Ottelujen alkamisajat paikallisia aikoja (UTC+1)
Alkusarja > Lohko B

|  Joukkue  |  O |  V  |  H |  TM |  PM |  ME |  P |
| --- | --- | --- | --- | --- | --- | --- | --- |
|  Kroatia  | 5 |  5  |  0  |  150  |  109  | +41 | 10 |
|  Tanska  | 5 |  4  |  1  |  124  |  129  | -5 | 8 |
|  Espanja  | 5 |  3  |  2  |  140  |  126  | +14 | 6 |
|  Unkari  | 5 |  2  |  3  |  114  |  128  | -14 | 4 |
|  Serbia  | 5 |  1  |  4  |  120  |  131  | -11 | 2 |
|  Etelä-Korea  | 5 |  0  |  5  |  115  |  140  | -25 | 0 |
Ottelujen alkamisajat paikallisia aikoja (UTC+1)
Pudotuspelit

Ottelujen alkamisajat paikallisia aikoja (UTC+1)
Loppusijoitukset

| Sija | Joukkue |
| --- | --- |
:  Ranska
:  Ruotsi
:  Kroatia
4.:  Unkari
5.:  Islanti
6.:  Tanska
7.:  Espanja
8.:  Tunisia
9.:  Serbia
10.:  Argentiina
11.:  Etelä-Korea
12.:  Iso-Britannia
Espanjan ja Unkarin välinen ottelu.
Kwai-joen silta

| Kwai-joen silta> Le Pont de la Rivière Kwai.Alkuperäisteos |
| --- | --- |
Kirjailija:  Pierre Boulle
Kieli:  ranska
Genre:  sotakirjallisuus
Julkaistu:  1952
Suomennos
Suomentaja:  Anna Louhivuori
Kustantaja:  Otava
Julkaistu:  1958
Sivumäärä:  260 s.
Löydä lisää kirjojaKirjallisuuden teemasivulta
Kwai-joen silta (ransk.  alkuteos Le Pont de la rivière Kwai) on Pierre Boullen kirjoittama romaani, joka ilmestyi vuonna 1952. Kirja kertoo japanilaisten toisen maailmansodan aikana pakkotyövoimalla Burman ja Thaimaan välille rakennuttamasta rautatiestä. Teoksen on suomentanut Anna Louhivuori, ja se ilmestyi vuonna 1958 Otavan kustantamana.
David Lean on ohjannut kirjan pohjalta samannimisen elokuvan, joka valmistui 1957.
Laura Kivistö

Laura Kivistö (s. 26. kesäkuuta 1981 Raahe) on suomalainen jalkapalloilija, joka edustaa Naisten Liigassa pelaavaa PK-35:tä. Hän on pelipaikaltaan puolustaja.
Kivistö on pelannut uransa aikana aiemmin Kokkolan Palloseurassa, GBK:ssa, FC Unitedissa ja HJK:ssa. Keväällä 2008 hän siirtyi Helsingin Jalkapalloklubiin FC Unitedin pudottua liigasta kauden 2007 päätteeksi. Kivistö on voittanyt Suomen mestaruuden ja Suomen Cupin Unitedissa 2004. Lisäksi hän on voittanut HJK:ssa Suomen Cupin 2008 ja liigacupin 2009 sekä PK-35:ssä Suomen Cupin 2013.
Suomen maajoukkueessa Kivistö pelasi ensimmäisen ottelunsa maaliskuussa 2003 Ruotsia vastaan. Kevään 2004 jälkeen hän oli pitkään poissa maajoukkueesta, mutta vuonna 2010 hän nousi takaisin joukkueeseen. Yhteensä Kivistö on pelannut maaliskuun 2014 loppuun mennessä 15 A-maaottelua. Vuoden 2013 EM-kilpailuissa hän pelasi Suomen jokaisessa kolmessa ottelussa ja kahdesta niistä koko pelin.
Lorenzo León Alvarado

Lorenzo León Alvarado O. de M. (31. toukokuuta 1928 Callao – 17. helmikuuta 2020) oli perulainen roomalaiskatolinen piispa. Hänet vihittiin papiksi 27. tammikuuta 1952 ja nimitettiin Huachon hiippakunnan johtoon 3. elokuuta 1967. Piispaksi vihkiminen seurasi 17. syyskuuta. Pääkonsekraattorina toimi Juan Landázuri Ricketts, jota avustivat Carlos Oviedo Cavada ja Ignacio Arbulú Pineda.
León Alvarado jäi eläkkeelle 22. huhtikuuta 2003.
Lene Storløkken

Lene Storløkken (s. 20. kesäkuuta 1981) on norjalainen jalkapalloilija, pelipaikaltaan keskikenttäpelaaja. Hän on pelannut Norjan maajoukkueessa tammikuusta 2006 alkaen.
Storløkken pelasi vuoden 2007 MM-kilpailuissa ja vuoden 2008 kesäolympialaisissa. EM-kilpailuissa 2009 hän teki alkulohkon ottelussa Ranskaa vastaan joukkueensa ainoan maalin; peli päättyi tasan 1–1. Norja selviytyi kisoissa lopulta välieriin.
Seuratasolla Storløkken edustaa Team Strømmen FK:ta, jossa myös hänen kaksossisarensa Hege Storløkken pelaa.
Lorenzo Loppa

Lorenzo Loppa (s. 14. heinäkuuta 1947 Segni) on italialainen roomalaiskatolinen piispa. Hänet vihki papiksi Luigi Maria Carli 17. heinäkuuta 1971. Hänet nimitettiin Anagni-Alatrin hiippakunnan piispaksi 28. kesäkuuta 2002. Piispaksi vihkiminen seurasi 22. syyskuuta. Pääkonsekraattorina toimi Camillo Ruini, jota avustivat Paolo Romeo, Francesco Lambiasi ja Andrea Maria Erba.
Llorts

Llorts on kylä Andorrassa Ordinon kunnassa. Vuoden 2018 arvioissa kylässä oli 180 asukasta.
Kärryjen valjastaminen hevosen eteen

Ilmaisu kärryjen valjastaminen hevosen eteen on idiomi tai sananlasku, jota käytetään viittaamaan siihen, että jotakin tehdään vastoin luonnollista tai muutoin normaalista poikkeavassa järjestyksessä. Kärry on ajoneuvo, jota tavallisesti vetää hevonen, joten kärryn valjastaminen hevosen edelle on analogia asioiden tekemiselle väärässä järjestyksessä. Sanonta tarkoittaa asioiden tekemistä nurinkurisesti tai väärillä painotuksilla tai syyn ja seurauksen sekoittamista.
Ilmauksen merkitys perustuu yleistietoon, että useimmiten hevonen vetää kärryä huolimatta harvoista esimerkeistä hevosten työntämistä ajoneuvoista 1800-luvun Saksassa ja 1900-luvun alun Ranskassa.
Historia

Varhaisin tiedetty esimerkki sananlaskun käytöstä on 1500-luvun alusta. Se oli renessanssiajan sanonta. William Shakespeare käyttää  sananlaskun erästä muunnelmaa Kuningas Learin ensimmäisen näytöksen kohtauksessa 1.4, repliikki 230: ”Eikö aasikin tiedä milloin rattaat vetävät hevosta?”.
Asiayhteys

Idiomia käytetään kontekstissa, joka kääntää A:n ja B:n tavanomaisen aikajärjestyksen.
Hevonen työntämässä kärryjä vuoden 1907 Pariisissa.